CELEX: 22012D0013
Language: hr
Date: 2012-02-10 00:00:00
Title: Odluka Zajedničkog odbora EGP-a br. 13/2012 od 10. veljače 2012. o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u

11/Sv. 089
            
            
               HR
            
            
               Službeni list Europske unije
            
            
               490
            
         22012D0013
   
               L 161/19
            
            
               SLUŽBENI LIST EUROPSKE UNIJE
            
            
               10.02.2012.
            
         
      ODLUKA ZAJEDNIČKOG ODBORA EGP-a
   br. 13/2012
   od 10. veljače 2012.
   o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog II. Sporazumu izmijenjen je Odlukom Zajedničkog odbora EGP-a br. 130/2011 od 2. prosinca 2011. (1)
               
            
         
               (2)
            
            
               Uredbu Komisije (EU) br. 1152/2010 od 8. prosinca 2010. o izmjeni, radi prilagodbe tehničkom napretku, Uredbe (EZ) br. 440/2008 o utvrđivanju ispitnih metoda u skladu s Uredbom (EZ) br. 1907/2006 Europskog parlamenta i Vijeća o registraciji, evaluaciji, autorizaciji i ograničavanju kemikalija (REACH) treba unijeti u Sporazum (2),
            
         DONIO JE OVU ODLUKU:
   Članak 1.
   U točku 12.zza (Uredba Komisije (EZ) br. 440/2008) poglavlja XV. Priloga II. Sporazumu dodaje se sljedeća alineja:
   
               „—
            
            
               
                  32010 R 1152: Uredba Komisije (EU) br. 1152/2010 od 8. prosinca 2010. (SL L 324, 9.12.2010., str. 13.).”
            
         Članak 2.
   Tekst Uredbe (EU) br. 1152/2010 na islandskom i norveškom jeziku, koji se objavljuje u Dodatku o EGP-u Službenom listu Europske unije, vjerodostojan je.
   Članak 3.
   Ova Odluka stupa na snagu 11. veljače 2012. pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a, ili na dan stupanja na snagu Odluke Zajedničkog odbora EGP-a br. 12/2012 od 10. veljače 2012., ovisno o datumu koji nastupi poslije (3)
       (4).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
   
      Sastavljeno u Bruxellesu 10. veljače 2012.
      
         
            Za Zajednički odbor EGP-a
         
         
            Obnašatelj dužnosti predsjednika
         
         Gianluca GRIPPA
         
      
   
   
      (1)  SL L 76, 15.3.2012., str. 14.
   
      (2)  SL L 324, 9.12.2010., str. 13.
   
      (3)  Ustavni zahtjevi nisu navedeni.
   
      (4)  SL L 161, 21.6.2012., str. 18.